૨૦ આણંદ જિલ્લાનાં ખંભાત વિધાનસભા બેઠક પર ભાજપ દ્વારા સીટીંગ ધારાસભ્યની ટીકીટ કાપી નવા ચહેરાને ટીકીટ આપતા જેનાં વિરોધમાં આજે સતત બીજા દિવસે ભાજપમાં ઉકળતા ચરૂ જેવી સ્થિતી પ્રવર્તી રહી છે,અને ભાજપનાં ગઢમાં ગાબડા પડયા હોય તેમ લાગી રહ્યું છે,ભાજપ દ્વારા મયુર રાવલને આપવામાં આવેલી ટીકીટનાં વિરોધમાં આજે ખંભાત તાલુકા પંચાયતનાં કારોબારી સમિતીનાં ચેરમેનએ બાઈક રેલી કાઢી રેલી સ્વરૂપે તાલુકા પંચાયત ખાતે જઈ તાલુકા વિકાસ અધિકારીને કારોબારી કમીટીનાં ચેરમેનપદેથી પોતાનું રાજીનામું આપી દીધુ હતું.